Špecializované múzeum rezbárskeho a zografského umenia

Špecializované múzeum rezbárskeho a zografského umenia () je špecializované múzeum založené v druhej polovici 20. storočia, ktorá sa nachádza v meste Triavna v Gabrovskej oblasti v severnom Bulharsku.

Múzeum v súčasnosti pozostáva z desiatich objektov. 

 Dejiny 
Začiatky múzejnej činnosti v Triavne siahajú do 20. rokov 20. storočia, keď učitelia miestnej stolárskej školy vyzvali obyvateľov mesta, aby zbierali staré drevorezby, ikony a ďalšie predmety, z ktorých bola neskôr zhotovená múzejná zbierka. Na základe tejto zbierky následne vzniklo aj samotné múzeum, ktoré bolo oficiálne otvorené v Daskalovovom dome 23. októbra 1963. Prvým riaditeľom múzea sa stal Kănčo Penčev, ktorý pôsobil zároveň ako jeho správca a exkurzovod.

V súčasnosti múzeum pozostáva z desiatich objektov, ktoré sú každoročne navštevované desiatkami tisíc návštevníkov. Udržiava na vysokej úrovni profesionálne vzťahy s mnohými vedeckými a kultúrnymi inštitúciami v Bulharsku akými sú napríklad Národné literárne múzeum, Národná umelecká galéria, regionálne historické múzeá vo Varne, Dobriči, Gabrove, Šumene a Velikom Tărnove, Regionálne etnografické múzeum v Plovdive, Sofijskou univerzitou svätého Klimenta Ochridského, Bulharskou akadémiou vied a mnohými ďalšími. 

 Charakteristika 
Múzeum bolo založená ako úzko špecializované so zameraním na rezbárske a zografské umenie. Časom sa kolekcia rozširovala a začala sa zameriavať aj na iné oblasti a múzeum tak má dnes široký profil, ktorý je zameraný na spoznanie a popularizáciu kultúrneho dedičstva Triavny. Múzejný fond pozostáva z viac ako 86 000 exponátov. Súčasťou múzea je aj knižnica s viac ako 4500 titulmi. 

 Múzejné objekty 
 Daskalovov dom 

Daskalovov dom je múzejný objekt od roku 1962. Expozícia je zameraná na predstavenie trevnenského rezbárskeho umenia.

 Rajkovov dom 

Rajkovov dom je z roku 1846 a múzejným objektom sa stal v roku 1967. Predstavená je etnografická expozícia.

 Stará škola 

Budova trevnenskej starej školy bola postavená v rokoch 18361839. Ide o jednu z prvých sekulárnych škôl v Bulharsku. V budove sa nachádza niekoľko umeleckých kolekcií, kolekcia hodín a nástrojov na meranie času, ako aj dokumentárna expozícia venovaná vzdelávaniu v Triavne a replika školskej triedy.

 Angel-Kănčevov dom 

Dom postavený okolo roku 1805 je rodným domom revolucionára Angela Kănčeva. Je múzejným objektom od roku 1970 a predstavuje život a činnosť Angela Kănčeva, ako aj účasť Trevnencov v národno-oslobodzovacích bojoch.

 Pop-Angelovov dom 

Popangelovov dom je najstarší dochovaný dom v Triavne. V októbri 2023 v ňom bola otvorená expozícia zameraná na staviteľstvo v Triavne.

 Slavejkovov dom 

Budova v ktorej sa múzeum nachádza bola postavená okolo roku 1850. Slavejkovov dom je múzejný objekt od roku 1964. Expozícia je zameraná na život a dielo Petka R. Slavejkova a jeho rodiny.

 Umelecká galéria 

Slúži ako miesto pre hosťujúce výstavy.

 Galéria Kazakov 

Galéria Kazakov je jeden z novších múzejných objektov. Vystavené sú ako súčasné umelecké diela, tak aj diela z obdobia bulharského národného obrodenia. 

 Múzeum Trevnenská ikonopisná škola 

Múzeum sa nachádza v budove bývalej cárskej kaplnky. Otvorené pre návštevníkov bolo v roku 1984. Expozícia pozostáva z kolekcie ikon napísaných trevnenskými zografmi.

 Múzeum ázijského a afrického umenia 

Múzeum bolo otvorené v roku 2004. Expozícia pozostáva z kolekcie umeleckých predmetov prevažne náboženského charakteru z niektorých ázijských a afrických krajín, ktorá bola múzeu darovaná bulharským sochárom žijúcim v USA.

 Galéria 

 Referencie 

 Iné projekty 

Kategória:Triavna (mesto)
Kategória:Múzeá v Bulharsku